กวีประชาไท: ภารกิจ
เพราะขื่นขมอุดมการณ์เจอด่านดัก คล้ายเครื่องจักรกลขวางการสร้างสรรค์จึงเกิดหัวใจแกร่งมาแข่งกัน นำความฝันใฝ่ให้เห็นจนเป็นจริงแม้แผ่นดินน้ำฟ้ามากั้นขวาง ลับลวงพรางอย่างไรใจยังนิ่งจักฝ่าไปให้พ้นการปล้นชิง ยอมทุกสิ่งให้โลกรู้กู้เสรียุคสมัยหัวใจใครกล้าแกร่ง อยู่ในแห่งหนห้วงทวงศักดิ์ศรีเต้นเร่าในทรวงเจ้าเร้าฤดี ผองชีวีลี้ลับหลับใหลมาคอยผองผู้ตื่นแล้วตั้งแถวทั่ว เคยกล้า ๆ กลัว ๆ กลับแกร่งกล้าตาสว่างกลางคลื่นยักษ์พายุฟ้า เข้าทายท้าอันตรายบ่ายหน้าไปเพราะยุคสมัยมอบให้มาภารกิจ มือชี้ทิศพ้นทุกข์แห่งยุคสมัยเป็นหน้าที่การงานบันดาลใจ จุดหมายชัยชนะของประชาแต่มีด่านดักทางมาขวางข่ม คือคลื่นลมขมขื่นครืนโถมถาเรือประชาธิปไตยดั่งไร้ค่า ไม่มีท่าจอดที่นี่ชี้ทะเลค่าของคนทุกหนแห่งแสวงหา 1 ชีวิต 1 อิศรา ท้าเหลี่ยมเล่ห์1 สิทธิ์ 1 เสียงมนุษย์ลึกสุดคะเน เราระเหเร่ร่อนสัญจรเอย
เพราะขื่นขมอุดมการณ์เจอด่านดัก คล้ายเครื่องจักรกลขวางการสร้างสรรค์จึงเกิดหัวใจแกร่งมาแข่งกัน นำความฝันใฝ่ให้เห็นจนเป็นจริงแม้แผ่นดินน้ำฟ้ามากั้นขวาง 
กวีประชาไท,ธุลีดาวหาง